Louvre Abu Dhabi

Luvro Abu Dabi (, ) estas muzeo pri arto kaj kulturo en Abu Dhabi en la Unuiĝintaj Arabaj Emirlandoj. Ĝi situas en la kultura centro situanta ĉe insulo Saadiat, sur tuta areo de  kvadrataj metroj,  kvadrataj metroj estas dediĉitaj al galerioj  kaj ĝi estas la plej granda muzeo en Arabio . Malfermita al la publiko la 11-an de novembro 2017, ĉi tiu muzeo estas parto de la muzeo Luvro. 

La muzeo montras verkojn de la tuta mondo, kun emfazo de verkoj kiuj transpontas la arton de la Oriento kaj la Okcidento  .

 Historio 
La establado de la muzeo estis aprobita fare de la franca parlamento en 2007, kaj tridekjara kunlabora interkonsento estis subskribita inter la franca registaro kaj la grandurbo de Abu Dhabi. La franca arkitekto Jean Nouvel estis elektita por dezajni la muzeon. Kadre de la interkonsento por uzi la nomon "Luvro", Abu Dhabi pagis ĉirkaŭ 525 milionojn da usonaj dolaroj al la franca registaro. Estis ankaŭ interkonsentita pri la pago de pliaj 747 milionoj da dolaroj por la prezentado de interŝanĝaj artaĵoj dum 10 jaroj, kaj profesia kaj arta administrado dum 20 jaroj. Dum ĝia proklamo, la muzeo estis nomita la "Luvro de la Sabloj", sed la nomo ne estis utiligita poste.

La planado kaj konstruado de la muzeo estis signife prokrastitaj, parte pro la sekvoj de la tutmonda ekonomia krizo en 2008. La konstrulaboroj, kiuj komenciĝis en 2009 dum la Ĥanuka evento en la ĉeesto de la franca prezidento Nicolas Sarkozy, atingis la fundamenton, sed estis ĉesigitaj en 2011 sen dato por la daŭrigo de la laboroj. En 2013, la konstruado estis renovigita kaj en 2014, la konstruado de la kupolo komenciĝis, kiu estis 565 metroj en cirkonferenco. Kiam la konstruado de la kupolo estis finita je la fino de la jaro, la administra kompanio raportis, ke kvindek procentoj de la laboro estis finita. 

La muzeo estis inaŭgurita la 8-an de novembro 2017 de la Prezidanto de Francio Emmanuel Macron, la Ĉefministro de la Emirlandoj Mohamedo bin Raŝid Al Maktum kaj la Kronprinco de la Emirlandoj Muhamad bin Zayed Al Nahjan.

 Kolekto 
Je ĝia inaŭguro, la muzeo prezentis ekspoziciojn kiuj estis bazitaj de verkoj pruntitaj de 13 malsamaj muzeoj en Francio kaj inkludis proksimume 300 verkojn. Ekde 2012, eĉ antaŭ ol la muzeo estis inaŭgurita, la muzeokunlaborantaro komencis aĉeti artaĵojn. Interalie, verkoj de la pentristoj Paul Gauguin kaj René Magritte kaj de fotistoj kiuj fotis en Mezoriento en la 19-a jarcento, kiel Roger Fenton, estis aĉetitaj.  Inter la verkoj pruntedonitaj kaj elmontritaj en la muzeo dum ĝia malfermo estis La belle ferronière kaj Salvator Mundi de Leonardo da Vinci, verkoj de Henri Matisse, memportreto de Vincent van Gogh, Napoleono Transirante la Alpojn de Jacques-Louis David kaj laboro de Claude Monet.

Laŭ la direktoro de la muzeo, la franco Henri Loret, kiu antaŭe administris la Luvron en Parizo, la artaĵoj elmontritaj en la muzeo ne estas influitaj de la fakto, ke la Unuiĝintaj Arabaj Emirlandoj estas islama lando. 

 Referencoj 

 Eksteraj ligiloj 

 louvreabudhabi.ae
 La retejo "La Tribune Del Art", protesta retejo
 Retejo ĉe ĵurnalo La Nacia dediĉita al la daŭranta konstruo de la Louvre Abu Dhabi
 Buro-Happold

Kategorio:Ekspresionisma arkitekturo
Kategorio:Informkesto mapligilo sen OSM-rilata ID sur Vikidatumoj
Kategorio:Luvro
Kategorio:Muzeoj pri arto